钦定古今图书集成/明伦汇编/氏族典/第251卷 > 张贞观
## 钦定古今图书集成/明伦汇编/氏族典/第251卷 > 张贞观

按《明外史张贞观传》：“贞观，字惟诚，沛人。万历十一年
进士。除益都知县，擢兵科给事中，出阅山西边务。还，
进工科给事中，再迁礼科都给事中。三王并封制下，
贞观率同列力争。明年正月，有诏皇长子出阁讲读，
而兵部请护卫，工部奏仪仗，礼部进仪注，皆留中。又
止令预告奉先殿，朝谒两官他礼皆废。于是贞观等”
上言忤旨，贬三秩。顷之，都给事中许弘纲、御史陈维
芝等连章申论，帝竟除贞观名。天启中卒。